בורקה (נפת שכם)

בורקה (בערבית: برقة) היא עיירה פלסטינית בנפת שכם במרכז השומרון, חמישה ק"מ צפונית-מערבית לשכם, בגובה כ-450 מ' מעל פני הים. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 4,454 תושבים בשנת 2016. לפי זאב וילנאי, משמעות המילה בורקה (برقة) בערבית היא אדמה קשה, והכפר קיבל שם זה בשל מיקומו באזור ההררי של השומרון. תושבי הכפר מעלים סברה אחרת: השם בא מהשורש הערבי ب.ر.ق (ב-ר-ק) שמשמעותו, בין היתר, היא: מבריק, נוצץ. הכפר הוקם לפני יותר מ-1,000 שנה. מוצא התושבים הראשונים היה מתימן והחיג'אז, והיישוב נבנה סביב המעיין שבמרכז העתיק של הכפר – עין אל-בלד (מעיין הכפר). במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור. בשנת 1915, בזמן מלחמת העולם הראשונה, הוקמה על ידי העות'מאנים מדרום לכפר תחנת הרכבת מסעודיה. ממנה יוצאת השלוחה המחברת את מסילת השומרון עם תחנת טול כרם, תחנת המוצא של המסילה המזרחית ההיסטורית שנסללה דרומה עד קוסיימה בואך קו החזית עם הבריטים בחצי האי סיני. לאחר שנהרג מפקד המרד הערבי עבּד א-רחים אל-חאג' מוחמד, בשנת 1939, התמנה לפקיד זה בן הכפר בורקה אחמד מוחמד חסן "אבו בכּר" (أحمد محمد حسن أبو بكر), אולם בתקופתו המרד דעך. בשנת 1947 הנציב הבריטי אלן גורדון קנינגהם ביקר בכפר, והצהיר הצהרה פוליטית בעד השלום. בסיום המנדט הבריטי בארץ ישראל הסתיימה השליטה הבריטית בכפר. כתוצאה ממלחמת העצמאות, ולאחר הסכמי שביתת הנשק בתום מלחמת העצמאות של 1949, עבר הכפר לשליטה ירדנית. במלחמת ששת הימים, בחצות ליל ה-7 ביוני 1967, החלה מתקפת חטיבה 37 על אזור שכם. החטיבה נכנסה אל העיר בשעה 10:45 בבוקר והלחימה נמשכה עד הערב, ובסיומה נפל כל האזור בידי כוחות צה"ל והכפר עבר משליטה ירדנית לישראלית. בסקר האדמות, ב-1945 נמצא ששטח הקרקע הכולל של הכפר היה 18,486 דונם, מתוכם 18,190 דונם היו בשימוש פרטי ו 296 דונם – מושע. הכפר עצמו היה בנוי על שטח של 173 דונם, 10,734 דונם היו מעובדים, ואילו 7,579 דונם היו אדמות בור. בשנת 2007 היה השטח הבנוי של הכפר כ-480 דונם. מי השקיה – ממעיינות בכפר ובסביבתו וכן מבארות פרטיות. לאחר עליית הליכוד לשלטון ב-1977 הבטיח ראש הממשלה מנחם בגין להרחיב את מפעל ההתנחלויות גם ללב השומרון. על גבעה החולשת על הכפר מצפון היה ממוקם קבר שייח' (מקאם) "אל קובייבת". בזמן השלטון הירדני היה במקום מוצב פלוגתי. בשנת 1978 נתפסו אדמות הגבעה לצרכים צבאיים ועליהן הוקמה באותה שנה היאחזות נח"ל "מעלה נחל", שאוזרחה בשנת 1980 כהתנחלות חומש. לאחר הסכם אוסלו שנחתם בשנת 1995, הוגדרו 4,930 דונם שהם 27% מאדמות הכפר כשטח A‏.‏ 5,180 דונם שהם 29% מאדמות הכפר – הוגדרו כשטח B ו-8,064 דונם שהם כ-44% הוגדרו שטח C. ב-23 באוגוסט 2005, במסגרת תוכנית ההתנתקות, פונתה ההתנחלות חומש. לאחר הפינוי נותר צו התפיסה לצרכים צבאיים לאדמות הכפר שהופקעו על כנו, ותושבי בורקה היו מנועים מלעבד את אדמותיהם. בדצמבר 2011 עתר ראש מועצת הכפר ותושבים אחרים לבג"ץ באמצעות ארגון יש דין, בדרישה לביטול צווי התפיסה הצבאיים. ב-2013 בוטלו צו התפיסה וצו הסגירה (שקבע כי על תושבי בורקה אסור להיכנס למקום) והחל מאוקטובר 2013 יכולים בעלי הקרקעות במקום לעבד את אדמותיהם. למרות זאת, שוהים באופן קבוע פעילי נוער הגבעות ותלמידי ישיבת חומש באזור ולא מתאפשרת גישה של בעלי הקרקעות. חשמל: בכפר מחובר לרשת החשמל הישראלית החל משנת 1991. מים: הכפר מחובר לרשות המים הפלסטינית. ביוב: אין בכפר תשתית ביוב והתושבים משתמשים בבורות ספיגה. מבורקה יצא בן הכפר, המחבל רָאאֶד א-שרנובי, שרצח 19 אנשים בפיגוע התאבדות בקו 18, ב-3 במרץ 1996. מדיה וקבצים בנושא בורקה בוויקישיתוף בסאם אלמוהור, בורקה, נווה מדבר מאבן בין מטעי זיתים, באתר "שיחה מקומית", 7 ביולי 2014 Welcome to Burqa Burqa, Welcome to Palestine Survey of Western Palestine, Map 11: IAA, Wikimedia commons Burqa village profile, המכון למחקר יישומי - ירושלים (ARIJ) Burqa (aerial photo), ARIJ Development priorities and needs in Burqa, ARIJ אלמונים משחיתים כלי רכב, הלילה בבורקה, הרצאה באתר יוטיוב מסילת השומרון היא מסעף מרכבת העמק שהיא בתורה מסעף של מסילת הרכבת החיג'אזית, שתוכננה להגיע עד לירושלים, אך הגיעה בסופו של דבר רק עד שכם. עד אז מדיניות הממשלה הייתה להקים התנחלויות ביהודה ושומרון רק בבקעת הירדן, גוש עציון ועוטף ירושלים. מפקד אוכלוסין 2016, באתר של הלשכה הפלסטינית המרכזית לסטטיסטיקה זאב וילנאי, אריאל, אנציקלופדיה לידיעת א"י, 1976, עמ' 570 بُرْقَه.. الجنة التي وُعد بها المتّقون, مؤسسة الدراسات الفلسطينية (בערבית) Burqa - Village Profile, The Applied Research Institute – Jerusalem, 2014 Macalister, R. A. Stewart; Masterman, E. W. G., "Occasional Papers on the Modern inhabitants of Palestine, part I & part II"., Quarterly Statement - Palestine Exploration Fund., 1905, עמ' 356-343 بُرقة: أتونُ المعركة المشتعل, الترا فلسطين | Ultra Palestine (בערבית) "הנציב האחרון", הצפה, 6 בנובמבר 1947 כיבוש שכם במלחמת ששת הימים, מערכות שריון גיליון 20 (יוני 1970), אתר יד לשריון * יהודה גלר (מ"פ סיור, חטיבה 37) – ראיון, נעמוש, אתר העוסק בנושא קרבות רמת הגולן וצפון השומרון במלחמת ששת הימים Barron, 1923, Table IX, Sub-district of Nablus, p. 24 برقه - Burqa - בורקה (נפת שכם), באתר Palestine Remembered, ‏2007 Government of Palestine, Department of Statistics, 1945, p. 18 Government of Palestine, Department of Statistics. Village Statistics, April, 1945. Quoted in Hadawi, 1970, p. 59 قرية برقة / برقا - הכפר בורקה| موسوعة القرى الفلسطينية - אנציקלופדיה לכפרי פלסטין, באתר palqura.com (בערבית) דני רובינשטיין, חטיבת ההתיישבות מציעה להקיף את שכם ב-11 ישובים ישראליים, דבר, 26 ביולי 1979 דני רובינשטיין, הצלחותיו המסחררות של גוש אמונים, דבר, 24 במאי 1978 חגי אשד, שרון: הושלמה המסגרת לישובים החדשים בשומרון, דבר, 8 באוגוסט 1978 עמוס לבב, חומש על הגובה, מעריב, 3 בנובמבר 1980 אמיר אורן, תחרות בשומרון: איזו התנחלות תפונה אחרונה, באתר הארץ, 19 באוגוסט 2005 דוד רטנר, מתבצרים בכל הכוח, באתר הארץ, 23 באוגוסט 2005 מנישול לשיבה המאבק המשפטי להחזרת האדמות הגזולות של הכפר בורקא (לשעבר ההתנחלות חומש) - אתר "יש דין" חיים לוינסון, 8 שנים לאחר הפינוי: בעלי הקרקעות הפלסטינים חוזרים לחומש, באתר הארץ, 3 באוקטובר 2013 בג"ץ 2417/15 ראש מועצת הכפר בורקה, סאמי עבד אלעזיז צאלח פרעוניה ואחר נ' מפקד כוחות צה"ל בגדה המערבית ואחר, ניתן ב־6 באפריל 2015. גדעון לוי אלכס ליבק, ההתנחלות אמנם פונתה, אך זה לא מפריע לכנופייה מחומש, באתר הארץ, 26 בפברואר 2019